Roger Vercel

Roger Vercel (Roger Delphin Auguste Cretin diouzh e anv gwir), bet ganet er Mañs d'an 8 a viz Genver 1894 hag aet da Anaon d'ar 26 a viz C'hwevrer 1957 e Dinan, a oa ur skrivagner gallek.

E vuhez
Pa darzhas ar Brezel-bed kentañ e oa Roger Vercel war e studi e Kevrenn al Lizhiri Caen. Dre ma ne oa ket mat e weled e oa bet kaset da dalbenn ar reter hag an hanternoz da Vro-C'hall d'ober evit kravazhataer. O vezañ ma vanke un toullad mat a ofiserien e voe c'hoariet warnañ da vont da skol-arme Saint-Cyr e-lec'h ma tapas e c'haloñsoù a ofiser. Kemer a reas perzh en Emgann an Ijzer, en Emgannoù Champagn hag en Emgann ar Somme. Disoudardet e oa bet bloaz war-lerc'h sinadur an Arsav-brezel tra ma oa isletanant war dalbenn ar Reter.

Distreiñ a reas da Zinan ma voe anvet da gelenner war al Lizhiri, er skolaj, e 1921. E 1927 e voe tapet e zoktorelezh war al Lizhiri gantañ goude souten e dezenn, Skeudennoù e-barzh oberenn Corneille an danvez anezhi, ar pezh a reas d'an Akademiezh c'hall dereiñ dezhañ ar Priz Saintour war an Istor lennegel.

Ganet e oa bet e vab Jean d'ar 7 a viz Gouere 1929.

Skrivañ a reas ur pennad-skrid enepyuzev taer hag a voe embannet war bajenn gentañ ar gazetenn L'Ouest-Éclair d'ar 16 a viz Here 1940 (adlakaet war wel e 2011 e savas tabut diwar-benn ar c'houlzad-mañ eus buhez ar skrivagner).

D'an 30 a viz Eost 1949 e oa bet roet dezhañ ar rez a ofiser en Urzh vroadel ar Strollad a Enor.

E oberennoù
Awenet e oa gant e eñvorennoù brezel pa grogas da skrivañ (Notre père Trajan, Capitaine Conan, Léna) petra bennak ma voe bed ar mor e kreizig-kreiz e oberenn. A-viskoazh e oa bet troet gant buhez an dud a vor daoust dezhañ bezañ chomet war chafot ar saout e vuhez-pad.

Gopret e voe Au large de l'Eden gant Poellgor Femina Bro-C'hall-Amerika e 1932 ha tapet e voe ar Priz Goncourt gantañ e 1934 evit Capitaine Conan.
Romantoù
 Notre père Trajan, Albin Michel, 1930.
 En dérive, Albin Michel, 1931.
 Au large de l'Eden, Albin Michel, 1932.
 Le Maître du rêve, Albin Michel, 1933.
 Capitaine Conan, Albin Michel, 1934 (adembannet e 1996).
 Remorques, Albin Michel, 1935.
 Léna, Albin Michel, 1936 - adembannadur Les Éditions du Sonneur, 2012.
 Sous le pied de l'archange, Albin Michel, 1937.
 Jean Villemeur, Albin Michel, 1939.
 La Hourie, Albin Michel, 1942.
 Aurore boréale, Albin Michel, 1947.
 La Caravane de Pâques, Albin Michel, 1948. (skeudennoù gant Frédéric Back)
 La Fosse aux vents :
  I. Ceux de la Galatée, Albin Michel, 1949.
  II. La Peau du diable, Albin Michel, 1950.
  III. Atalante, Albin Michel, 1951.
 Visage perdu, Albin Michel, 1953.
 Le Bateau qui pleure, Tallandier, 1953.
 L'Île des revenants, Albin Michel, 1954.
 Été indien, Albin Michel, 1956.

Danevelloù
Rencontrées sur l'épave, NRF Gallimard, 1936.
Le Vœu de Quintin e-barzh Cinq histoires de France, Roger Dacosta evit Laboratoire de l'Hépatrol, 1937.
La Clandestine, Albin Michel, 1941.
Mer Blanche e-barzh Lectures de Paris n° 3, S.E.PE., 1945.
Rafales, Albin Michel, 1946.
La Mauvaise Passe e-barzh Trio n° 1, éd. Colbert, 1946.
Au bout du môle, Albin Michel, 1960.
La Tête d'Henri IV, N.R.F. Gallimard, 1960 (adembannadur Rencontrées sur l'épave dindan un titl nevez).
Vent de Terre, Albin Michel, 1961.
Goar et l'Ombre, levrig ennañ « La « Gorgone » et l'« Évohé » », « La Main », « Le Vœu de Quintin », « Cambriolages », « L'Île », « La Noce », « Floating vampire », « Le Naufrage de la « Sylvie » », Albin Michel, 1962.


Rummad:Loreidi ar priz Goncourt
Rummad:Skrivagnerien c'hallek
Rummad:Ganedigezhioù 1894
Rummad:Marvioù 1957